આપણાં બાળકોને આપણે શીખવવું જોઈએ કે નોકરી મેળવવા માટે નહિ, પરંતુ લાઇફને સમજવા માટે એજ્યુકેશન મેળવવાનું હોય છે. સ્કૂલ-કોલેજની એક્ઝામમાં પાસ થઈ જવાનું તો સરળ હોય છે, પરંતુ લાઇફની એક્ઝામમાં પાસ થવું સરળ નથી હોતું. એજ્યુકેશનમાં એક્ઝામ વર્ષમાં બે કે ત્રણ વખત આવતી હોય છે, પરંતુ લાઇફમાં તો પળે-પળે વિવિધ પ્રકારની એક્ઝામમાંથી પસાર થવાનું હોય છે! ક્યારેક સંબંધોની એક્ઝામ, તો ક્યારેક સામાજિક વ્યવહારોની એક્ઝામ. ક્યારેક આર્થિક ઉપાર્જનની એક્ઝામ, તો ક્યારેક અણગમતી પરિસ્થિતિઓમાંથી પસાર થવાની એક્ઝામ. ક્યારેક રાજકીય ખટપટોની એક્ઝામ, તો ક્યારેક રાગ-દ્વેષની ખટપટોની એક્ઝામ. આમ માણસે લાઇફટાઇમ પોતાની આઇડેન્ટિટી ટકાવી રાખવા માટે વિવિધ એક્ઝામમાંથી સતત સંઘર્ષમય રીતે પસાર થતાં રહેવું પડતું હોય છે.